แนวโน้มหุ้น3ก.ย.ยังผันผวนตามปัจจัยตปท.
นักวิเคราะห์ฯคาดหุ้นเช้า3ก.ย.ยังผันผวนตามความกังวลปัจจัยต่างประเทศ คาดมีโอกาสลงต่อ
3 ต.ค. 2554

นักวิเคราะห์ฯคาดหุ้นเช้า3ก.ย.ยังผันผวนตามความกังวลปัจจัยต่างประเทศ คาดมีโอกาสลงต่อ
ความเคลื่อนไหวตลาดหุ้นในช่วงเช้าวันที่ 3 ต.ค.นี้ นักวิเคราะห์หลักทรัพย์ คาดว่าดัชนียังผันผวนตามทิศทางความกังวลปัจจัยต่างประเทศ และยังมีแนวโน้มที่ดัชนีจะมีโอกาสลงต่อ 
นายเทิดศักดิ์ ทวีธีระธรรม ผู้อำนวยการอาวุโสฝ่ายวิเคราะห์ บล.เอเซีย พลัส กล่าวว่า ตลาดหุ้นไทยเช้านี้ยังผันผวนต่อเนื่องและมีโอกาสปรับตัวลงต่อ เนื่องจากความกังวลจากปัจจัยต่างประเทศเป็นหลัก ทั้งวิกฤตหนี้ยุโรปและดัชนีดาวโจนส์ปรับลงแรงกว่า 2% เมื่อสัปดาห์ก่อน ส่วนปัจจัยในประเทศยังไม่มีประเด็นใหม่ จึงแนะนำให้นักลงทุนระยะสั้นชะลอการลงทุนและถือเงินสดไว้ ส่วนนักลงทุนระยะยาวให้ทยอยสะสมหุ้นพื้นฐานดีราคาถูก แต่ต้องถือยาวกว่า 6 เดือน
ให้กรอบแนวรับวันนี้ 910 และ 900 จุด แนวต้าน 930 จุด